钦定古今图书集成/明伦汇编/官常典/第005卷 > 春秋四传 > 庄公二十三年祭叔来聘
## 钦定古今图书集成/明伦汇编/官常典/第005卷 > 春秋四传 > 庄公二十三年祭叔来聘

《春秋》二十三年“春，祭叔来聘。”

《穀梁传》：“其不言使何也？天子之内臣也，不正其外交，
故不与使也。”

胡传《穀梁子》曰：“其不言使，天子之内臣也。不正其私
交，故不与使也。祭伯来朝而不言朝，祭叔来聘而不
言使，尹氏、王子虎、刘卷来讣而不书其爵秩，皆所以
正人臣之义也。人君而明此不容下比之臣，人臣而
明此不为交私之计，党锢之祸息矣。”